

*Miskolci Egyetem*

*Gépészmérnöki és Informatika Kar*

*Általános Informatikai Intézeti Tanszék*

**Egy magánklinkia webalkalmazása**

SZAKDOLGOZAT

***Készítette:***

Baumel Márton Benedek

O09CTQ

Mérnökinformatikus BSc hallgató

Korszerű WEB technológiák szakirány

***Témavezető:***

Agárdi Anita

Tanársegéd

**Tartalomjegyzék:**

Megvalósíthatósági Tanulmány………………………………………………………….

Bevezetés:………………………………………………………………………………………………

**1. Megvalósíthatósági Tanulmány**

Ezzel a webalkalmazással képes lesz egy magánklinika doktora menedzselni a beteg kórtörténetét, képes lesz szabad időpontokat kiadni, amit a beteg meg tud igényleni vizsgálatra és ezeket az igényeket fogja tudni kezelni, azaz képes lesz elfogadni vagy visszautasítani. A beteg szemszögéből képesek leszünk látni a saját kórtörténetünket, képesek leszünk kiválasztani az adott doktornál a doktor által nyitott időpontok egyikét és képesek leszünk az időpontjainkat követni az alkalmazás segítségével.

Az alkalmazást orvosok és páciensek lesznek képesek használni, mindkettő felhasználó körnek saját felhasználó felülete lesz.

Orvosok szempontjából számítani fog a specializációjuk, de ezen felül mindegyikük ugyan olyan lehetőségekkel fog rendelkezni az alkalmazás használatakor.

Páciensek különböző végzettségű, beosztású hozzáértésű emberek körét takarja ezért az alkalmazás megvalósításakor törekedni kell az átlátható oldal kinézetre és megteremteni a minél kényelmesebb felhasználását az oldalnak, hogy ezek a tényezők ne játszanak szerepet,

A program írásakor nincsenek megmeglévő bemenő dokumentumok és a program nem állít elő dokumentumot.

A program funkciói:

* Orvos szempontból:
  + Bejelentkezés
  + Időpont kiírás
  + Időpont igény elfogadása/vissza utasítása
  + Email-en való jelzés
  + Saját időpontok követése
  + Páciensek megtekintése
  + Páciens kórtörténet megtekintése
  + Páciens kórtörténetéhez új bejegyzés
* Páciens szempontjából:
  + Regisztráció
  + Bejelentkezés
  + Időpont kiválasztása és megigénylése
  + Saját időpontok követése
  + Email jelzés
  + Kórtörténet megtekintése

A felület megalkotásakor a legfontosabb számomra az átláthatóság és a minél könnyebb felhasználói élmény megalkotása elérése volt.

A programot webalkalmazásként képzeltem el ezért egy böngésző futtatására alkalmas hardveren, ami csatlakozik az internethez többre nem lesz szükség az alkalmazás használatához.

A programhoz nem tartozik megrendelő ezért egyedül alkottam meg a szoftver paramétereit.

|  |  |
| --- | --- |
| Feladat | Megvalósíthatóság |
| Mire való a szoftver, milyen feladatokat lehet vele elvégezni? | Érthető és a jelenlegi tudásanyaggommal megvalósítható. |
| Kik fogják kezelni, használni a szoftvert? | Érthető és megvizsgáltam kik fogják használni. |
| Végzettség, beosztás, kor, hozzáértés, tapasztalat? | Érthető és megvizsgáltam kik fogják használni. |
| Milyen bemenő- és kimenő adatokat használ? | Érthető és nem lesznek bemenő és kimenő adatok. |
| Milyen funkciói legyenek a programnak? | Érthető és a jelenlegi tudásanyaggommal megvalósítható. |
| Milyen kinézetű, felületű legyen a program? | Érthető és a jelenlegi tudásanyaggommal megvalósítható. |
| Milyen (hardver, szoftver) környezetben működik majd a program? | Érthető és lefektettem a hardveres követelményeket. |

**2. Bevezetés:**

Az informatika technológiai újdonságai drasztikusan meghatározzák életünk minden egyes szegmensét, gondolhatunk a legegyszerűbb feladatoktól, mint például az otthoni fűtés beállítása, ma már könnyedén betudjuk állítani a telefonunkról vagy éppenséggel egy weboldalon keresztül hogy milyen formába szeretnénk a lakás hőmérsékletét tudni vagy a legösszetettebb dolgokig, mint egy óriási vegyi rendszer működtetésé, egyszerűen a jelenkor vívmányai nélkül ezek a folyamatok nehezen működnének vagy éppenséggel egyáltalán nem ilyen formában valósulnának meg hanem megnehezítenék a mai életünket.

Ezen folyamat alól az orvostudomány és a beteg ellátás sem kivétel. A legtöbb műszer ma már valamilyen számítógépre küldi el a méréseinek az adatait és a számítógépen történik meg a kiértékelés folyamata is már. Ezzel rengeteg előnyhöz tudunk jutni mivel ezeknek a vizsgálatoknak a kiértékelési folyamat ideje lecsökkent, emellett az emberi hiba esélye is kevesebb mert egy gép végzi el ezeket a kritikus számításokat, ahol nagy a hibázásra a lehetőség.

Emellett az újdonságok úgy is képesek segíteni az orvosok munkáját és a betegek életét, hogy csak közvetett módon avatkozik bele. A beteg regisztráció ma már nem papíron történik, hanem akkor, amikor is megérkezik a beteg, a regisztrációs pultnál kért okmányait felmutatva egy rendszer végzi el a kért okmány alapján a [beteg azonosítási](https://fogalomtar.aeek.hu/index.php/Authentik%C3%A1ci%C3%B3)

folyamatot, amivel biztonságosabb és gyorsabb ez a folyamat.

Emellett az orvosnak is átláthatóbb és egyszerűsödik ezzel a feladata mivel tudni fogja, hogy éppen hány beteg várakozik kint a rendelőjében, képes lesz a beteg kórtörténetét gyorsan áttekinteni annak érdéképpen, hogy jobb ellátást tudjon biztosítani. Ma már ha a beteg valamilyen gyógyszerre szorul képes az EESZT rendszerén felírnia a receptet és a páciens közvetlenül kitudja majd egy patikába váltania azt.

Számomra mindig is probléma volt, hogy ha egy orvosnál voltam valamilyen vizsgálaton akkor én betegként soha nem tudtam visszanézni a kórtörténetemet vagy éppenséggel az orvos által adott tanácsokat, amik nem kerültek fel a leletemre. Ha erre volt is valamilyen lehetőség akkor azt általánosan papír formájába tudtam csak megtekinteni, amin csak egy adott lelet volt leírva és nem lehet azonnal visszatekinteni a korábbi problémákat.

Számomra még nagy probléma, hogy nem tudom saját magam számára kiválasztani a megfelelő időpontot, hanem a legjobb esetben kapok egy napot amikor eltudok menni egy rendelésre és valamikor sorra tudok kerülni. Ez nagyon sokszor frusztráló, mivel kiszámíthatatlanná teszi azt a napot, amikor ellátáshoz tudok jutni, mert nem tudhatom előre mikor fogok sorra kerülni.

Ezért a szakdolgozatom témájának egy olyan rendszert készítek, amivel erre a probléma körre megoldást nyújtok egy könnyen átlátható, reszponzív webalkalmazás segítségével.

**3. Irodalom feldolgozása, háttérinformációk**